---
description: >-
  Leiðbeiningar um hvernig má tengja Overleaf við GitHub og nota þau saman til
  skjölunar og samvinnu.
---

# Hvernig á að synca við Overleaf

[Overleaf](https://www.overleaf.com/) er vinsælt LaTeX-ritunarumhverfi sem gerir samvinnu auðvelda. Með því að tengja Overleaf við GitHub geturðu fylgst með breytingum á skjölum og samstillt þau auðveldlega milli kerfa.

## Af hverju að tengja Overleaf við GitHub?

* ✅ **Geymir útgáfusögu skjala í GitHub**
* ✅ **Auðveldar samvinnu með pull requests og breytingaspori**
* ✅ **Öryggi – auðvelt að taka afrit og endurheimta eldri útgáfur**
* ✅ **Hægt að vinna með LaTeX í Overleaf og í staðbundnum ritli**

## Hvernig tengja Overleaf við GitHub?

### 1️⃣ Búa til nýtt repo á GitHub (valfrjálst)

* Ef geymslan er ekki þegar til geturðu búið hana til á [GitHub](https://github.com/).
* Hins vegar er líka hægt að búa hana til beint í Overleaf (sjá næsta skref).

### 2️⃣ Tengja Overleaf við GitHub

> Þú þarft að veita Overleaf aðgang að GitHub reikningnum þínum, ef þú hefur ekki gert það áður.

#### 📌 Fjargeymsla nú þegar til:

* Opnaðu [Overleaf](https://www.overleaf.com/) og veldu `New Project` og því næst sækirðu verkefnið frá GitHub með því að velja `Import from GitHub`.
*   Veldu úr listanum yfir geymslur (repositories) sem þú vilt tengja við Overleaf.

    ![Sækja fjargeymslu frá GitHub](https://1665958177-files.gitbook.io/~/files/v0/b/gitbook-x-prod.appspot.com/o/spaces%2FDUzfhceAXtIbPDVoVwYm%2Fuploads%2Fgit-blob-2b0743df4c3cee8b68774dffd72869241bb089eb%2Foverleaf_github_import.png?alt=media)

#### 📌 Fjargeymsla ekki til (búa til repo í Overleaf):

* Opnaðu verkefnið þitt á [Overleaf](https://www.overleaf.com/).
* Farðu í `Menu` (í efra vinstra horni).
* Veldu `GitHub` undir `Sync`.
* Veldu eiganda (owner, getur verið þú eða organisation) fyrir geymslu.
* Veldu nafn á geymsluna (repository) sem á að tengja við Overleaf. Þetta nafn þarf að vera einkvæmt á GitHub (annars færðu villu).
* Veldu hvort geymslan á að vera `Public` eða `Private`. Hægt er að breyta þessu í GitHub stillingum síðar.
*   Veldu `Create a GitHub Repository`.

    ![Búa til nýja fjargeymslu frá Overleaf](https://1665958177-files.gitbook.io/~/files/v0/b/gitbook-x-prod.appspot.com/o/spaces%2FDUzfhceAXtIbPDVoVwYm%2Fuploads%2Fgit-blob-dd2e1e47057a514938c05a8c306fcbda6b49d889%2Foverleaf_github_create.png?alt=media)

### 3️⃣ Sync-a skjölin

* **Frá Overleaf til GitHub**: Ýttu á `Push Changes` til að senda breytingar yfir á GitHub.
*   **Frá GitHub til Overleaf**: Ýttu á `Pull Changes` til að fá nýjustu breytingarnar.

    ![GitHub sync](https://1665958177-files.gitbook.io/~/files/v0/b/gitbook-x-prod.appspot.com/o/spaces%2FDUzfhceAXtIbPDVoVwYm%2Fuploads%2Fgit-blob-4fe3aa8d108d006901f403a0a5e1ed0431ccac08%2Foverleaf_github_sync.png?alt=media)

## 🔧 Hagnýt ráð

* **Forðastu merge conflicts** með því að **pull-a áður en þú push-ar**.
* **Ef einhver annar hefur breytt skjalinu í Overleaf**, gætirðu þurft að sameina breytingarnar í staðbundnum ritli áður en þú push-ar.
* **Ekki setja afleiddar skrár í GitHub**, t.d. `*.aux`, `*.log`, `*.synctex.gz`, eða `*.pdf` – bættu þeim í `.gitignore`.
* **Gott er að bæta við README skrá** í GitHub sem útskýrir:
  * Hvaða `.tex` skrá er aðalskjalið.
  * Hvaða LaTeX compiler er notaður (`pdflatex`, `xelatex`, `lualatex`).

Með þessum aðferðum geturðu auðveldlega unnið með LaTeX skjöl í bæði Overleaf og GitHub! 🚀
